  Виталий Пронин Швециысь «Ioseb» пост-рок группа матысь дыре «Udmurtia» нимо альбом поттыны дасяське - шаермылэн нимыз дунне тыр чузъяськоз. Та понна ӟеч кылъёс вераны кулэ Кезысь мультипликаторлы но кино лэсьтӥсьлы Андрей Першинлы.- «Ioseb» группаез мон кема дыр ӵоже кылзӥськисько ни, - вера А. Першин. - Нош 2010-тӥ аръёсы «Фейсбук» вотэсбам пыр тодматски валтӥсь крезьгурчиенызы. Со дырысен ми ӵем вераськылӥмы вотэс пыр, мон вордскем палъёсы сярысь мадьылӥ.  Туспуктэмъёсылы, вакчи киноосылы луыса шведъёс Удмуртилы синмаськизы но мылкыдзы ӝутскиз вуоно альбомзэс шаермылы сӥзьыны. Озьы али ӵош ужаськом альбом поттон бордын: соос крезьгур гожто, нош мон альбомен тодматӥсь видео лэсьтӥсько.Вера Штыкова Туспуктэм вотэсысь басьтэмын Теги: Крезьгур  